Димитрий Вакаров

**Дими́трий Вака́ров** (, Иза, Подкарпатска Русь, Чехословакия&nbsp;– , концентрак Нацвайлер, Третий райх)&nbsp;— подкарпатскый русскоязычный поет.

## Биография
;Штудии:Димитрий Вакаров походив з православной родины малоземелного селянина в селѣ Иза Хустского округа, де великый вплыв мали комунисты (на парламентскых выберанках року 1925 достали 50%). Тыж в том селѣ в роках 1920–1930 учителями народной школы были переважно российскы бѣлоемигранты. То они рекомендовали тринадцятьрочного хлопчиска до Хустской гимназии а од року 1936 за взорову успѣшность&nbsp;— до Пражской русской гимназии, де ся учив до окупации Чех гитлеровсков Германиев. Од року 1939 продовжив науку в Хустѣ, де русскый язык и литературу учив професор Петро Линтур, котрый провадив про гимназистох литературный кружок и в року 1941 выдав зберьку творох участникох кружка зоз символичнов назвов *Будет день*, де ся появили и поетичны пробы Димитрия Вакарова. Жебы не быв мобилизованый до мадярского войска, Вакаров ся записав на высокошколскы штудии и од септембра 1941 штудовав славянску и класичну филологию на Будапештской универзитѣ.

;Арешт:В марцу 1944 за участь в илегалном антифашистичном руху быв арештованый и умѣщеный до мараморош-сигетского криминалу, а 17–18. апрѣля 1941 закрытым судом в Сигетѣ засудженый на доживотя. Одты быв перекладеный до етапного арешту в Новом Мѣстѣ под Шатром, де пробыв три мѣсяцѣ, а в новембрѣ 1944 мадярска влада передала вшиткых политичных арештантох в рукы гитлеровцям. Так ся достав до концентрачного лагра Дахау, 24. новембра 1944 до лагра Нацвайлер, в марцу 1945 до команды Даутмерген (город Шимберг), де быв немилосердно збитый дозорцьом и 7. марца 1945 умер.

## Творба
Творба Димитрия Вакарова припадать на рокы 1939–1944. Його поезия повна надѣй на месианство од Выходу.

В досовѣтской добѣ опубликованы 67 вершы в подкарпатской периодицѣ: в новинках *Карпаторусскій Голосъ*&nbsp;— 56, *Русское слово*&nbsp;— 7, *Русская правда*&nbsp;— 1, в *Литературном альманаху*&nbsp;— 2, в зберьцѣ *Будет день*&nbsp;— 1. В *Календарю на 1941 год*&nbsp;— фолклорно-етнографичны *Зимние рассказы* и *Опыри*. Под первов публикациев стоить датум , под послѣднов&nbsp;— .

В  роках Вакарова «объявили» совѣтскы комунистичны пропагаторы и створили образ мученика, однявши так можность объективной анализы його творбы. Публикации совѣтской добы спозначно одредагованы и социално заострены совѣтскыма поетами и были хоснованы на пропаганду.
;Публикации совѣтской добы
* Избранные стихи (1955)
* Вибрані поезії (1957, переклав Д. Павличко)
* Избранное (1963, 1970)
* Я навіки прийшов у життя (1975, важны факты, споминкы приятельох и знакомых )
* Удар за ударом (1980)
* Сочинения (1986)
Композитор з Пермского края России Г.&nbsp;Лукиных, котрый написав на вершы поета три лиричны романсы: *Гитара* (Будапешт, септ. 1942), *Звезды и очи* (Иза, апр. 1940) и *Люблю гулять в глухих местах…* (Прага, май 1939)&nbsp;— поважуе Д.&nbsp;Вакарова за «передовшиткым талентованого лиричного поета», «закарпатского Есенина», з котрого «чисто з политичных мотивох посмертно чинили такого але револучного бунтаря».

## Честь памяти
В року 1961 Д. Вакарова посмертно прияли до Сполку писательох Украины. В Изѣ отворили мемориалный музей Д.&nbsp;Вакарова. В року 1967 в Хустѣ при гимназии, де ся учив Д.&nbsp;Вакаров, а в року 1983 в Изѣ поставили памятникы поетови. Його имя несе областна дѣточа библиотека в Ужгородѣ и литературный сполок, улицѣ в населеных пунктах области. В року 1966 основана областна литературна награда имени Д.&nbsp;Вакарова.

## Жерела и одказы
* **Гаврилюк Л. О.**: Вакаров Дмитро Онуфрійович // Енциклопедія історії України: Т. 1: А-В / Редкол.: В. А. Смолій (голова) та ін. НАН України. Інститут історії України. — К.: В-во "Наукова думка", 2003.  С. 427 Одчитане: 2020-10-31
* **Геннадий Лукиных**: «Закарпатский Есенин» звучит на пермской земле //Русин 2007 №1(7)  Сс. 139–144 Одчитане: 2020-10-31
* **Мишанич О. В. (1984)** (упор.) На Верховині. Збірник творів письменників дорадянського Закарпаття. — Ужгород: Ордена Дружби народів Видавництво «Карпати», 1984  Сс. 482–493; 512
*  
* **Іван Поп**: Вакаров Дмитро (Вакаров Димитрий) // С. 76
* **Іван Сенько**: Творчість Д. Вакарова і І. Ірлявського в часовому вимірі //Науковий вісник Ужгородського університету. Серія: Філологія. Випуск 1 (33) 2015.  Сс. 48–52 Формат: pdf. Одчитане: 2020-10-31
* **Хланта І. В.**: Вакаров Дмитро Онуфрійович // С. 63
*  

## Референции

Катеґорія:Русиньскы поеты
Катеґорія:Русскоязычны поеты